2जी : अधिकारी ने खड़ा किया नया विवाद  
सीएजी दफ्तर के एक अधिकारी आरपी सिंह ने ये कहा था कि 2 जी मामले में कितना नुकसान हुआ इसका साफ साफ आकलन करना मुमकिन नहीं है।
सीएजी 2−जी स्पेक्ट्रम के मामले में सरकारी खजाने को कितना नुकसान हुआ, इस मामले में नया विवाद शुरू हो गया है। इस बात का खुलासा हुआ है कि सीएजी दफ्तर के एक अधिकारी आरपी सिंह ने ये कहा था कि 2 जी मामले में कितना नुकसान हुआ इसका साफ साफ आकलन करना मुमकिन नहीं है। आरपी सिंह ने तो इंफ्लेशन इंडेक्स के आधार पर 2-जी स्पेक्ट्रम मामले में सरकारी खजाने को हुए नुकसान का आकलन केवल 2 हज़ार छह सौ पैंतालिस करोड़ का ही किया था। इसके बाद कांग्रेस को इस मुद्दे पर बोलने का मौका मिल गया है। कांग्रेस नेता अभिषेक मनु सिंघवी ने कहा कि अगर सीएजी के भीतर ही इस घाटे को लेकर मतभेद है तो सीएजी को दोबारा घाटे का आकलन करना चाहिए।